
Cyflwyniad:
O fewn amgylchedd ysgol, ystyr hinsoddau dysgu effeithiol yw’r hyn mae ymarferwyr dosbarth yn gwneud yn ddyddiol, i sicrhau bod anghenion y plentyn yn cael eu cwrdd, a bod yr addysgu yn addasu’n gyson i gadw i fod yn effeithiol. Yn ôl adroddiad gan Coe et al (2014), yr elfennau allweddol i addysgu effeithiol, yw’r strategaethau sy’n cael ei roi yn ei le, i arwain at wella cynnydd disgybl. Yn fanylach, yr ardaloedd allweddol hyn, yw gwybodaeth am gynnwys addysgeg, ansawdd o gyfarwyddyd, hinsawdd yr ystafell dosbarth, rheolaeth ystafell dosbarth, credoau athrawon, ac agweddau proffesiynol. Rhaid I athrawon felly cynllunio a gweithredu strategaethau addas, sy’n cwrdd â’r hinsoddau dysgu hyn, er mwyn iddynt allu bod yn effeithiol. I gefnogi hyn, dywed Coe et al (2014) hefyd, “Good quality teaching will likely involve a combination of these attributes manifested at different times; the very best teachers are those that demonstrate all of these features”. Pwysleisia, bod angen i athrawon gyfuno'r hinsoddau dysgu gwahanol iddynt allu fod yn llwyddiannus, ac i ansawdd yr addysgu bod o safon dda. Yn ogystal, er mwyn i athrawon medru cyflawni hyn yn effeithiol, mae’n holl bwysig bod nhw ei hun yn addysgwyr hyderus, trefnus, gafaelgar, mentrus, creadigol a chefnogol. Gefnogwyd hyn gan Donaldson (2015), wrth ddatgan er mwyn i athro arbenigol bod yn effeithiol, rhaid deall sut mae ffactorau seicolegol a chymdeithasol yn effeithio dysgu, gydag arbenigedd pwnc a methodoleg, y gallu i ddal sylw ac ysbrydoli plant i fod yn ddysgwyr annibynnol, a gyda sgiliau dosbarth sefydlog. Yn debyg i syniadaeth Donaldson, creda Hattie (2008) bod athrawon da yn dylanwadu deilliannau arwynebol a dyfnach myfyrwyr. Yn ogystal â, monitro dysgu ac yn darparu adborth, ac yn credu y gall pob disgybl gyrraedd y meini prawf llwyddiant. Golyga bod athrawon yn medru addysgu’n dda, os ydynt yn medru adnabod y ffyrdd gorau o gyflwyno testun y maent yn addysgu. Yn ogystal, awgryma ni all athro arbenigol gweithredu ar y nodweddion hynny, os nad ydynt gyda’r sgiliau nac nodweddion angenrheidiol. Er hyn, rhaid hefyd sicrhau bod amgylcheddau dysgu'r plant yn effeithiol, sef hinsawdd dysgu arall sy’n medru ychwanegu at ddatblygiadau’r plant. Y rheswm am hyn, yw oherwydd mae plant angen rhyddid i ddatblygu a dysgu am eu hunain, felly, mae gan yr athro'r rôl allweddol o fod yn ddawnus wrth greu’r amgylcheddau dysgu gorau posibl ar gyfer dysgu. O ganlyniad, mae disgyblion yn arddangos lefelau uchel o ymrwymiad ac yn gweithio’n galed i’w hathrawon (Estyn, 2015).

Y broblem felly, yw bod rhai ysgolion yn medru mynd ar goll yn y gystadleuaeth o gael y canlyniadau a marciau gorau, gan arwain at ormod o bwysau gwaith a gwybodaeth ar y disgyblion. Yn bennaf, effeithiau negyddol ar y plant bydd yn dod o hyn, megis straen, neu ladd diddordeb dysgu. Fodd bynnag, rhaid sicrhau digon o gyfleoedd i blant bod yn greadigol a defnyddio eu dychymig, iddynt ddysgu a datblygu’n effeithiol.

Ar y cyfan, mae yna nifer o nodweddion allweddol sydd angen i ymarferwyr dosbarth ystyried wrth gynllunio strategaethau hinsoddau dysgu effeithiol. Ond hefyd, rhaid bod agweddau, gwerthoedd ac ymagweddau'r athrawon yn gyntaf cyn cynllunio, yn foesol gywir. Y rheswm am hyn, yw oherwydd dylid athrawon eisiau mwy dros eu plant, i gyrraedd eu potensial, ac i sicrhau nad ydynt o dan unrhyw anfantais. Gefnogwyd hyn gan ddibenion y cwricwlwm newydd, yn ôl Llywodraeth Cymru (2020), dylai’r pedwar diben fod yn ddyhead ac yn nod terfynol ar gyfer y cwricwlwm a gynllunir gan ysgolion. Yn y pen draw, dylid nod cwricwlwm ysgol cefnogi ei dysgwyr i ddod yn:

· ddysgwyr uchelgeisiol, galluog sy'n barod i ddysgu gydol eu bywydau
· gyfranwyr mentrus, creadigol sy’n barod i chwarae rhan lawn mewn bywyd a gwaith
· ddinasyddion egwyddorol, gwybodus yng Nghymru a’r byd
· unigolion iach, hyderus sy'n barod i fyw bywyd cyflawn fel aelodau gwerthfawr o gymdeithas.

Bwriad y portffolio yma felly, bydd i gyfiawnhau pwysigrwydd hinsoddau dysgu effeithiol, a sut mae’r ymagweddau gwahanol yn edrych fel o fewn enghraifft ymarferol. Yn fanylach, y chwe elfen o hinsoddau dysgu gwahanol bydd yn cael eu trafod yw adborth, cysylltu gwybodaeth flaenorol, cwestiynu effeithiol, meddylfryd twf, rheoli ymddygiad a dysgu dilys. Fodd bynnag, bydd effeithiolrwydd yr elfennau ac unrhyw ddamcaniaethau cysylltiedig yn cael ei thrafod, gan gynnwys unrhyw feirniadaeth tuag atynt.




1. Adborth - dwy seren a dymuniad:
Yr elfen gyntaf o hinsoddau dysgu effeithiol bydd yn cael eu trafod yw adborth. Dangoswyd ymchwil, mai adborth yw’r dull mwyaf effeithiol yn seiliedig ar wella cynnydd datblygiad plentyn. Cafwyd hyn ei gefnogi gan y tabl isod, sef crynodeb o feintiau effaith sy’n ymwneud ag effeithiau adborth:

(Hattie & Timperley, 2007).

Yn ôl Hattie a Timperley (2007), dangoswyd yr astudiaethau bod y meintiau effaith uchaf, yn cynnwys myfyrwyr yn derbyn adborth gwybodaeth am dasg, a sut i’w gwneud yn fwy effeithiol. Dywed hefyd, roedd y meintiau effaith is yn gysylltiedig â chanmoliaeth, gwobrau, a chosb. Awgryma hyn, bod plant yn ymateb yn fwy effeithiol, os ydynt yn weledol yn gallu deall ei chamgymeriadau, yn ogystal, yn derbyn cyfarwyddiadau defnyddiol i ddatblygu ei sgiliau ymhellach. Yn ganlyniad, gall myfyrwyr hefyd ddatblygu sgiliau canfod gwallau effeithiol, gan arwain at hunan-adborth eu hunain, gyda’r bwriad o gyrraedd nod (Hattie & Timperley, 2007). Pwysleisia, bod y math yma o sgil yn medru bod yn hynod o bwerus i’r dysgwyr, o ran galluogi nhw i wybod sut i ddadansoddi gwybodaeth tasg yn naturiol, ac yn annibynnol. Ar ben hynny, bydd y sgil yma yn dysgu disgyblion sut i ddatrys problemau, yn ogystal â, dysgu nhw i feddwl yn rhesymegol a dewis strategaethau gwell i gyflawni tasg. Yn ôl Hattie (2009), mae adborth yn gweithio o fewn pedwar lefel, sef tasg, cynnydd, hunanreoliad, a chanmoliaeth. Yn ogystal, yn mynd i’r afael â phedwar cwestiwn:

		Ble ydw i‘n mynd?
		Sut ydw i’n mynd i gyrraedd yna?
		I ble nesaf?

Pwysleisia hyn, bod y cwestiynau yn cyfateb i syniadau o fwydo i fyny, bwydo yn ôl, a bwydo ymlaen. I esbonio hyn yn fanylach, enghraifft ymarferol o hyn yw strategaeth o’r enw dwy seren a dymuniad. Gall hyn fod yn ffurf o hunanasesu neu asesu cyfoed. Fodd bynnag, pwrpas y strategaeth yw cael ddisgyblion i asesu ac adnabod dau agwedd positif am waith ei chyfoed, er enghraifft. Yn ogystal i hyn, i fynegi dymuniad am yr hyn y gallai’r cyfoed ei wneud y tro nesaf, er mwyn gwella agwedd arall o’r gwaith (Education Services Australia, dd). I gefnogi hyn, dyma enghraifft effeithiol a llai effeithiol o hyn, i ddangos y gwahaniaeth rhwng dylanwadau gall cael ar y dysgwr:
	
	 ENGHRIAFFT EFFEITHIOL
	ENGHRAIFFT LLAI EFFEITHIOL

	
   Seren


   Seren

	
Cyflwyniad da i’r stori pan yn osod y sefyllfa.

Defnydd da o ansoddeiriau.
	
Stori yn dda.


Hoffi’r eirfa.

	
 
 Dymuniad

	
Angen datblygu prif gorff y stori, efallai trwy ychwanegu mwy o gymeriadau i’r stori.

	

Dim digon o gymeriadau.

	


Effeithiolrwydd
	
Mwy defnyddiol i’r dysgwr i wybod yn union beth mae ef neu hi wedi gwneud yn dda, a pa agweddau penodol sydd angen datblygu pellach.

	
Llai effeithiol i’r dysgwr oherwydd nid yw’r adborth yma yn ddigon penodol i’r disgybl, i allu deall yn union pa agweddau sydd angen datblygu.



Yn amlwg, mae’r enghraifft hwnnw yn pwysleisio bod e’n allweddol i adborth fod yn glir a chryno, er mwyn sicrhau bod y dysgu’n llwyddiannus. I gefnogi hyn, yn ôl Estyn (2013), mae athrawon yn defnyddio ‘dwy seren a dymuniad’ yn rheolaidd wrth farcio, ac mae’r rhain yn bwydo i dargedau unigol disgyblion yn briodol. Awgryma, bod y strategaeth hon yn ddefnyddiol i athrawon hefyd, oherwydd gallent weld yn glir os oes angen addasu’r asesu, neu angen sicrhau cymorth ychwanegol i unigolion. 

Er hyn, mae’r strategaeth dwy seren a dymuniad hefyd yn ffurf o asesu ar gyfer dysgu (AGD). Asesu ar gyfer dysgu yw’r broses o ddarganfod y man y mae dysgwyr wedi’i gyrraedd o fewn continwwm dysgu, y man y mae angen iddynt anelu ato, a’r dull gorau o gyrraedd y man hwnnw (Llywodraeth Cynulliad Cymru, 2010). Golyga hyn bod lawer o bwysigrwydd i AGD, oherwydd mae’n sicrhau camau i’r plant i weithio tuag at gynnydd, ac yn sicrhau pwrpas i’r addysgu. Yn ogystal i hyn, mae’n rhoi chwant i ddisgyblion i eisiau datblygu, os ydynt gyda’r canllawiau ac adborth cywir i ddilyn. Yn ganlyniad, bydd ymgysylltiad y plant o fewn eu hunanasesu, yn sicrhau bydd y plant yn datblygu'r sgil o reolaeth. Ymhellach, bydd cynnwys y plant mewn asesu’n, eu hannog nhw i gymryd mwy o gyfrifoldeb am eu dysgu eu hunain (Llywodraeth Cymru, 2014).

I gefnogi holl fanteision strategaethau gwahanol AGD, gan gynnwys dwy seren a dymuniad, yn ôl Black et al (2002), mae tystiolaeth yn dangos bod strategaethau asesu ar gyfer dysgu yn gwella cyrhaeddiad dysgwyr o hanner lefel ar gyfartaledd yng Nghyfnod Allweddol 2 a Chyfnod Allweddol 3. Yn ogystal, dywed bod adborth effeithiol yn chwarae rhan hollbwysig yn natblygiad dysgwr, oherwydd mae canlyniadau amrywiaeth o astudiaethau’n dangos, y gall adborth effeithiol wella perfformiad dysgwyr mewn 60% o achosion. Dangoswyd y datganiadau hyn, bod adborth effeithiol yn angenrheidiol o fewn hinsoddau dysgu plant, oherwydd mae’n sicrhau’r wybodaeth allweddol i blentyn i allu datblygu. I gefnogi hyn ymhellach, dywed Wiliam (2016) o fewn gyfweliad, mae adborth da yn achosi meddwl. Dywed hefyd, bod angen adborth i ddangos bod “gallu” yn medru cynnydd, ac nid yn sefydlog, sy’n cytuno gyda datganiad Piaget fel soniais ynghynt.

Ar y llaw arall, rhaid i athrawon ystyried bod yna rhai heriau i’r strategaeth yma hefyd, o ran candyffiad. Yn ôl ymchwil, mae pob bod dynol yn wahanol i’w gilydd, ac felly, yn gallu cael agweddau gwahanol tuag at dderbyn adborth. Er enghraifft, bydd rhai disgyblion yn naturiol yn gwrthsefyll barn eraill nad ydynt yn hoff o (Boud & Molloy, 2013). Awgryma hyn, mai’r unigolion sydd gyda phroblemau personol, megis cymdeithasol neu feddyliol, bydd o fewn y grŵp yma o blant. Yn cyfateb, rhaid i athrawon ceisio dysgu i’r grŵp yma o blant, bod adborth negyddol ddim yn anghywir, ond yn ganllawiau iddynt ddatblygu. Ar y llaw arall, rhaid i athrawon ystyried bod yna rhai heriau i’r strategaeth yma hefyd, o ran candyffiad. Yn ôl ymchwil, mae pob bod dynol yn wahanol i’w gilydd, ac felly, yn gallu cael agweddau gwahanol tuag at dderbyn adborth. Er enghraifft, bydd rhai disgyblion yn naturiol yn gwrthsefyll barn eraill nad ydynt yn hoff o (Boud & Molloy, 2013). Awgryma hyn, mai’r unigolion sydd gyda phroblemau personol, megis cymdeithasol neu feddyliol, bydd o fewn y grŵp yma o blant. Yn cyfateb, rhaid i athrawon ceisio dysgu i’r grŵp yma o blant, bod adborth negyddol ddim yn anghywir, ond yn ganllawiau iddynt ddatblygu.
 
Ar y llaw arall, rhaid i athrawon ystyried bod yna rhai heriau i’r strategaeth yma hefyd, o ran ymatebai plant. Yn ôl ymchwil, mae pob bod dynol yn wahanol i’w gilydd, ac felly, yn gallu cael agweddau gwahanol tuag at dderbyn adborth. Er enghraifft, bydd rhai disgyblion yn naturiol yn gwrthsefyll barn eraill nad ydynt yn hoff o (Boud & Molloy, 2013). Awgryma hyn, mai’r unigolion sydd gyda phroblemau personol, megis cymdeithasol neu feddyliol, bydd o fewn y grŵp yma o blant. Yn cyfateb, rhaid i athrawon ceisio dysgu i’r grŵp yma o blant, bod adborth negyddol ddim yn anghywir, ond yn ganllawiau iddynt ddatblygu.










2. Cysylltu gwybodaeth flaenrol - grid GED:
Elfen arall o hinsoddau dysgu effeithiol yw cysylltu gwybodaeth flaenorol. Yn fanylach, enghraifft ymarferol o hyn gall ymarferwyr dosbarth defnyddio yw grid GED. Yn ôl Farha a Rohani (2019), mae’r strategaeth GED yn strategaeth addysgu a dysgu gan ddefnyddio trefnydd tair colofn, sef beth mae’r unigolyn yn gwybod yn barod (G), beth maent eisiau gwybod (E), a beth maent wedi dysgu (D). I gefnogi hyn, dyma enghraifft o adnodd grid GED gall athro defnyddio o fewn gwers, yn seiliedig ar ddealltwriaeth y plant o Ddydd Gŵyl Dewi er enghraifft:

(Twinkl, 2019).

Yn amlwg, mae’r strategaeth yma yn medru bod o fudd i’r disgybl ac athrawon, o ran bod y disgybl yn medru cydnabod ei lefel o ddealltwriaeth o wybodaeth flaenorol. Yn ogystal, mae athrawon angen deall beth mae’r plant yn gwybod yn barod, er mwyn iddynt ddarparu’r cymorth cywir i’r addysgwr iddynt allu datblygu. I gefnogi hyn, dywed Burgtorf (dd), gan ddefnyddio grid GED ar ddechrau ac ar ddiwedd uned neu wers, gall cynyddu dealltwriaeth disgybl, yn ogystal â helpu athrawon i asesu dysgu disgybl. Yn debyg i’r strategaeth adborth cafodd ei thrafod ynghynt, mae grid GED felly hefyd yn ffurf o asesu ar gyfer dysgu.

Ar ben hynny, mae grid GED yn sbardun i ddal sylw plentyn, sy’n allweddol ar ddechrau gwers, i sicrhau bydd y plant yn ffocysu trwy gydol y wers. Fodd bynnag, prif effaith sy’n dod o’r elfen yma, yw mai’n cael dylanwad positif ar ddatblygiad gwybyddol plentyn. Mae'n rhoi pwyslais cryf ar ffyrdd y mae gwybodaeth flaenorol wedi'i strwythuro ym meddwl y dysgwr, ac ar ffyrdd y mae'r wybodaeth hon yn cael ei gweithredu a'i dwyn i'r amlwg yn ystod y dysgu (Greenwood, 2019). Awgryma, bod grid GED yn medru sicrhau gwybodaeth allweddol i’r athro, er mwyn iddynt allu cefnogi dysgwyr wrth symud o beth maent yn gwybod yn barod, i beth sydd i ddod. Ar ben hynny, bydd yr athro yn medru cynllunio’n ofalus i alluoedd y plant, a cheisio sicrhau bydd yr addysgu’n effeithiol. Yn dilyn hyn, bydd yr athro yn medru dysgu gwers ychwanegol i’r plant, o ran pwysigrwydd creu cysylltiadau rhwng prosesu gwybodaeth flaenorol a newydd. Gefnogwyd hyn gan theori'r damcaniaethwr Piaget o’r datblygiad gwybyddol. Yn ôl McLeod (2018), mae theori Piaget yn esbonio sut mae plentyn yn llunio model meddyliol o’r byd. Er hyn, roedd Piaget yn anghytuno gyda’r syniad bod deallusrwydd yn nodwedd sefydlog, ac yn ystyried y datblygiad gwybyddol fel proses oedd yn digwydd oherwydd aeddfedu biolegol, a rhyngweithio â’r amgylchedd (McLeod, 2018). Pwysleisia, bod y datblygiad gwybyddol ddim yn sefydlog, am y rheswm bod y datblygiad yma o fewn yr ymennydd, sy’n gyhyr. Awgryma, oherwydd mae cyhyr yn medru tyfu a datblygu, ymhellach, dylai’r wybodaeth mae e’n derbyn ac yn prosesu, hefyd, yn gallu datblygu ac ehangu. Yn ogystal i hyn, mae syniadaeth Piaget yn gysylltiedig i’r strategaeth GED oherwydd mae’n rhoi strwythur rhesymegol ar gyfer mynd i’r afael â thasgau ymchwil mewn sawl maes o’r cwricwlwm (Wray & Lewis, 1999). Ar ben hynny, y cyfuniad hwn o sgaffaldio cymorth syml ond rhesymegol, sy’n ymddangos i fod yn ddefnyddiol iawn i ddarllenwyr gydag anawsterau dysgu (Wray & Lewis, 1999). Golyga hyn, bod angen i athrawon sicrhau amser er mwyn iddynt allu asesu a deall datblygiadau gwybyddol unigolion, ac i ystyried os oes angen unrhyw cymorth ychwanegol ar rai plant sydd ddim yn cwrdd â’u deilliannau dysgu. Gefnogwyd hyn gan Piaget, oherwydd dadlau bod angen i athrawon beidio â meddwl, oherwydd bod rhywbeth wedi’i gyflwyno, ei fod wedi’i ddysgu (Simatwa, 2010). Awgryma, bod angen i athrawon yn ogystal â’u hunain, sicrhau amser i’r plant prosesu gwybodaeth newydd, cyn gallent weithredu ar eu deallusrwydd.

Ar y llaw arall, dangoswyd ymchwil bod nifer yn dadlau bod elfennau anghywir o fewn theori datblygiad gwybyddol Piaget. Yn ôl Bartlett a Burton (2016), nid yw theori Piaget yn dweud unrhyw beth am wahaniaethau unigol, cyd-destun cymdeithasol nac dulliau o ddysgu. Awgryma, bod y plentyn yn cael ei ystyried fel system o ddatblygu rhesymeg, ac nid fel bod dynol cymdeithasol, emosiynol (Bartlett & Burton, 2016). Yn dilyn hyn, pwysleisia bod e’n allweddol i athrawon ystyried bod yna unigolion efo anghenion ychwanegol o fewn y dosbarth, ac felly, angen sicrhau strategaethau dysgu sy’n addas iddyn nhw yn ogystal â’r dosbarth cyfan. Er hyn, beirniadaeth arall yn erbyn theori Piaget yw teimla'r mwyafrif o feirniaid, bod y tasgau a ddefnyddiodd Piaget i ddatgelu lefelau amrywiol o gymhwysedd, yn rhy anodd, ac yn tanamcangyfrif yr hyn yr oedd plant yn gwybod yn barod (Byrnes, 2008). Yn debyg i feirniadaeth Bartlett & Burton (2016), awgryma nad oedd Piaget yn ystyried plant digon fel bodau dynol, ac yn lle, yn ffocysu gormod ar ymchwiliad a rhesymeg y theori.

Fodd bynnag, mae’r strategaeth grid GED yn hinsawdd dysgu effeithiol gall ymarferwr dosbarth defnyddio, er mwyn sicrhau addysgu a dysgu llwyddiannus. I gyfiawnhau, manteision o’r grid GED, yw mai’n strategaeth fwy gweledol, sy’n sicrhau bod y plant ac athrawon yn medru deall y cam nesaf i ddatblygu'r unigolyn. Yn ogystal, bydd grid GED yn sicrhau’r elfen o hunanreolaeth i’r plentyn, dros beth maent eisiau dysgu, o achos y golofn ganol (Eisiau gwybod). Ar ben hynny, bydd y strategaeth hon yn sicrhau bod yr addysgu yn cwrdd â rhai o ofynion y cwricwlwm newydd gan yr Athro Grahame Donaldson. Y rheswm am hyn, yw oherwydd mae e’n strategaeth dan arweiniad plentyn, o ran bod y plant yn cael y cyfle i ddewis beth maent yn dysgu. Yn ganlyniad, awgryma hyn bydd y plant yn diddori o fewn y tasgau i ddod, ac erbyn diwedd yr uned, wedi mwynhau’r gwersi a dysgu ar yr un pryd.
















3. Cwestiynnu effeithiol - cynllunio cwestiynau ymlaen llaw:
Fodd bynnag, elfen arall o hinsoddau dysgu effeithiol yw cwestiynu effeithiol. Yn ôl Cambridge Assessment International Education (2020), mae cwestiynu effeithiol yn cynnwys meddwl yn ofalus am y cwestiwn rydych chi’n ei ofyn, y pwrpas tu ôl gofyn y cwestiwn, a beth fydd yn cael ei wneud gyda’r ymatebion. Pwysleisia hyn, bod e’n allweddol i ymarferwyr dosbarth cynllunio’n ofalus wrth greu cwestiynau allweddol i’r wers, er mwyn sicrhau bydd ymatebion y plant yn ddefnyddiol i’r addysgwyr. I gefnogi hyn, dywed Hannel (2009), bod athrawon sydd ddim yn cynllunio ar gyfer cwestiynu, yn annhebygol wedi ystyried beth i wneud pan nad yw eu cwestiynau greddfol, yn arwain at y dysgu a ddymunir. Yn amlwg, mae cwestiynu effeithiol yn agwedd allweddol o’r proses addysgu a dysgu, oherwydd mae’n sicrhau gwybodaeth ddefnyddiol i’r athro, i addasu’r addysgu i alluoedd y plant. Yn ogystal, yn sicrhau gwybodaeth ddefnyddiol i’r dysgwr hefyd, iddynt allu dysgu’n effeithiol a gwella ei chynnydd.

Yn fanylach, strategaeth o gwestiynu effeithiol, yw cynllunio cwestiynau ymlaen llaw. Yn ôl Galton (2010), mae pa mor ddwfn bydd y dysgu, yn dibynnu ar eirfa a gofynion y cwestiwn. I gefnogi hyn, dyma enghreifftiau o eirfa wahanol gall athro defnyddio ar ddechrau cwestiwn, gan osod nhw mewn grwpiau o leiaf effeithiol, eithaf effeithiol, a mwyaf effeithiol:			LLAI EFFEITHIOL – i ddiffinio, nodi, datgan, darganfod.
		EITHAF EFFEITHIOL – i ddefnyddio, dangos, perfformio, esbonio.
		MWYAF EFFEITHIOL – i ddosbarthu, dylunio, trefnu, cyfansoddi.
(Galton, 2010).

Datgan hyn, bod yr eirfa lai effeithiol ddim yn ddefnyddiol, oherwydd maent yn rhy fras, a dim ond yn gofyn i’r dysgwr gwneud un peth. Yn cyfateb, mae’r eirfa fwyaf effeithiol yn ddefnyddiol iawn, oherwydd maent yn gofyn i’r dysgwr i ddefnyddio mwy nag un sgil i ateb y cwestiwn. Yn ganlyniad, yn gorfodi’r plentyn i ddefnyddio ei sgiliau gwybyddol, gan wneud cysylltiadau gyda gwybodaeth flaenorol a newydd, ac yna, i allu meddwl yn feirniadol sut i ateb y cwestiwn yn effeithiol. Ymhellach, mae Tacsonomeg Bloom o ddysgu gwybyddol yn gysylltiedig i’r elfen o gwestiynu effeithiol. Yn fanylach, bod angen i blentyn mynd trwyddo’r proses o ddatblygu sgil penodol, megis ymateb i gwestiynau yn effeithiol, cyn gall ef neu hi gweithredu’r sgil hwnnw o safon dda iawn. I gefnogi hyn, yn ôl Adams (2015), mae tacsonomeg Bloom yn gwahaniaethu rhwng lefelau sgiliau gwybyddol, ac yn galw sylw at amcanion dysgu sy'n gofyn am lefelau uwch o sgiliau gwybyddol, ac felly, yn arwain at ddysgu dyfnach, a throsglwyddo gwybodaeth a sgiliau i fwy o amrywiaeth o dasgau a chyd-destunau. I esbonio hyn ymhellach, dyma ddiagram o dacsonomeg Bloom, sy’n dangos y gwahanol hierarchaethau (lefelau) sydd rhaid i blentyn gweithio trwyddo, gan ddechrau o’r gwaelod i fyny, cyn gallent berfformio’r sgil penodol o ansawdd da:


[image: ]
(Alford et al, 2006).

Datgan hyn, bod e’n allweddol i’r athro sicrhau cwestiynau blaenorol, sy’n ymgysylltu â’r plentyn, ac yn annog dysgwyr i feddwl, ac adeiladu eu sgemâu eu hunain yn weithredol, er mwyn canllaw'r plant i ddatblygu. I gefnogi hyn, dyma ddwy enghraifft o gwestiwn effeithiol gall athro cynllunio ymlaen llaw i wers, ac enghraifft lai effeithiol, i gymharu effeithiolrwydd geirfa'r ddau:






	ENGHRAIFFT
	CWESTIWN
	EFFEITHIOLRWYDD

	

EFFEITHIOL
	
“Dyluniwch boster Nadoligaidd gan ddefnyddio adnoddau crefft, a chynnwys gwrthrychau allweddol sy’n symboleiddio’r dathliad”.
	
Cyfarwyddo’r plentyn yn fwy manwl o sut i gwrdd â gofynion y dasg, ac yn gorfodi’r plentyn i wneud cysylltiad i wybodaeth flaenorol o Nadolig.


	
LLAI EFFEITHIOL
	
“Mae angen i chi creu poster Nadolig”.

	
Yn gofyn y plentyn i greu poster Nadolig, ond ddim yn ddigon manwl o sut dylai’r plentyn mynd ati i gwrdd â gofynion y dasg, nac yn annog y plentyn i ddefnyddio unrhyw sgiliau penodol.




I gyfiawnhau, mae cynllunio cwestiynau ymlaen llaw yn effeithiol iawn i addysgwyr a dysgwyr, oherwydd galluogi’r addysgwr i ennyn meddwl y dysgwr, a gwella ei dealltwriaeth. Datgan West Lothian Council (dd), bod angen cwestiynu effeithiol, oherwydd mae cwestiynau da yn bwrpasol ac yn hyrwyddo dysgu. 

Er hyn, dadlau rhai, bod athrawon yn rhy aml yn nodweddiadol yn gofyn cwestiynau lefel isel, sydd yn bennaf dim ond angen cof da i’w ateb (Almeida, 2011). Awgryma, nad yw rhai athrawon yn cynllunio cwestiynau ymlaen llawn ddigon effeithiol, ac efallai angen hyfforddiant ychwanegol arnynt. Yn ogystal, her arall gall athro wynebu wrth gwestiynu, yw derbyn agweddau negyddol gan unigolion sydd ddim yn hoff o fod yn anghywir wrth ateb cwestiwn. Yn fanylach, gall yr unigolion yma fod yn blant sydd ag anghenion ychwanegol, megis problemau meddwl, ADHD, awtistig, neu broblemau cymdeithasol. Golyga hyn, bod angen i athrawon ymateb i atebion y plant mewn modd addas, yn ogystal â chynllunio’r cwestiynau ymlaen llaw yn ofalus. Gefnogwyd hyn gan Kyriakides et al (2013) wrth ddweud, ‘yn dilyn atebion anghywir, dylai athrawon dechrau trwy nodi nad yw’r ymateb yn gywir, ond osgoi beirniadaeth bersonol wrth esbonio pam mae’r ateb cywir yn gywir’.






























4. Meddylfryd twf – teithiau dysgu:
Ar y llaw arall, math arall o hinsoddau dysgu effeithiol yw meddylfryd twf, a ddyfeisiwyd gan y seicolegydd, Carol Dweck. Yn ôl Dweck (2006), mae’r meddylfryd twf hwn yn seiliedig ar y gred bod eich rhinweddau sylfaenol, yn bethau y gallwch eu meithrin trwy eich ymdrechion. Yn fanylach, ystyr meddylfryd twf yw cael meddylfryd positif, lle rydych yn croesawi heriau, yn gweld gweithio’n galed fel y ffordd i lwyddo, ac yn dyfalbarhau yn gwyneb heriau. Yn ogystal, yn dysgu gwersi a chael eu hysbrydoli gan lwyddiant eraill, ac yn gweld adborth negyddol fel ffordd o ddysgu. Yn debyg i ddatgan Dweck (2006), dywed Claro et al (2016), bod niferoedd o astudiaethau wedi canfod, bod myfyrwyr yn gwneud yn well os ydynt yn credu y gellir datblygu eu galluoedd deallusol – cred o’r enw'r meddylfryd twf – na phe baent yn credu bod eu galluoedd deallusol yn anadferadwy – cred o’r enw'r meddylfryd sefydlog. Nodwyd y gwrthwyneb i feddylfryd twf, sef i gael meddylfryd sefydlog. Bydd plentyn gyda meddylfryd sefydlog felly, yn meddwl yn negyddol, yn osgoi heriau, ildio’n hawdd, ac yn gweld gwneud ymdrech yn ddiwerth. Ar ben hynny, yn anwybyddu neu deimlo bod adborth defnyddiol ond yn negyddol ac yn ymosodol, yn ogystal â, gweld llwyddiant eraill fel bygythiad. Pwysleisia, bod e’n allweddol i athrawon deall pa fath o feddylfryd sydd gan blentyn, er mwyn sicrhau bod nhw’n cael y gefnogaeth gywir i anghenion penodol nhw. I gyfiawnhau, mae dysgu plentyn felly yn dibynnu ar ba fath o feddylfryd sydd ganddynt. Yn fanylach, p’un ai mae myfyrwyr eisiau dysgu, yn dibynnu llwyr a ydyn nhw’n credu y gallent ddysgu (Zeeb et al, 2020).

Ymhellach, mae’n holl bwysig bod ymarferwyr dosbarth yn annog unigolion i ddatblygu meddylfryd twf, oherwydd mae cael meddylfryd twf yn gwella eu dysgu, ac yn cefnogi eu datblygiadau. I gefnogi hyn, yn ôl Robinson (2017), pan fydd myfyrwyr yn credu y gellir gwella eu deallusrwydd, maent yn fwy parod i roi amser ac ymdrech ychwanegol yn eu dysgu. Pwysleisia, bod adeiladu meddylfryd diwylliant ystafell dosbarth, yn newid sut mae myfyrwyr yn mynd ati i ddysgu, ac yn helpu nhw i ddatblygu arferon waith cryf, sy’n arwain at gyflawniad a llwyddiant (Robinson, 2017). Awgryma hyn, bod e’n angenrheidiol i ymarferwyr dosbarth sicrhau amrywiaeth o strategaethau dysgu, sy’n annog plant i eisiau ffocysu a dysgu. Yn ogystal, yn darparu strategaethau sy’n annog y plant i ddysgu’n weledol eu hunain, ac iddynt ddeall yn annibynnol, pan nad ydynt yn gwneud cynnydd a pam. Ar ben hynny, bydd ymarferwyr sy’n hyrwyddo pwysigrwydd meddylfryd twf, yn sicrhau bod nhw’n anelu at gwrdd â dibenion y cwricwlwm newydd. Fel soniais ynghynt yn gyflwyniad y portffolio, mae’n allweddol i athrawon wireddu’r pedwar diben o fewn unrhyw strategaeth arferol. Y rheswm am hyn, yw oherwydd maent yn sicrhau eich bod yn gosod disgwyliadau uchel i bawb, yn hyrwyddo lles personol a chenedlaethol, yn herio anwybodaeth a ffug-wybodaeth, ac yn annog dysgwyr i chwarae eu rhan fel dinasyddion effro a beirniadol (Llywodraeth Cymru, 2020).

Enghraifft ymarferol o’r hinsawdd dysgu effeithiol yma yw gan Ysgol X, o’r enw teithiau dysgu, a chafwyd ei ysbrydoli gan syniadaeth y damcaniaethwr John Hattie, Dysgu Gwybyddol. Yn ôl cyflwyniad gan brif athro Ysgol X, mae’r strategaeth yma yn ganllawiau gweledol gall plentyn dilyn, i arwain at wella cynnydd. Dywed, bod yr ysgol yn cyflwyno'r strategaeth yma ar ffurf arddangosfeydd wal, oherwydd mae plant yn dysgu’n gwell trwy ganllawiau gweledol. I gefnogi hyn, yn ôl Hattie (2012), mae dysgu gweledol yn cyfeirio at wneud addysgu yn weladwy i’r myfyriwr, fel ei fod yn dysgu i ddod yn athrawon ei hun, sef priodoledd craidd o ddysgu gydol oes neu hunanreoleiddiol. I gyfiawnhau, dyma enghreifftiau o deithiau dysgu gan Ysgol X:

I ddadansoddi’r enghreifftiau, mae yna nifer o fanteision iddynt, megis bod themâu'r enghreifftiau o Frozen a balŵns aer poeth yn addas i blant, ac yn diddori nhw yn syth. Yn ogystal, mae strwythurau'r llwybrau o ran bod y canllawiau yn raddol yn mynd i fyny'r wal, i gyrraedd y nod terfynol. Ar ben hynny, trwy gael y teithiau dysgu ar welydd y dosbarth, bydd y plentyn yn medru ailymweld a’r canllawiau cynnydd yn aml. Yn ganlyniad, bydd y plant yn dod i arfer â’r strategaeth, ac yn datblygu i fod yn ddysgwyr hyderus, annibynnol. Yn ogystal, yn dysgu'r plant bod pawb yn unigryw, a gyda galluoedd ac anghenion gwahanol. Yn cyfateb i hyn, bydd y plant yn gallu datblygu i ddeall, bod pawb yn dysgu ar gyflymder gwahanol, a bod angen parchu hyn.

Er hyn, yn ôl ymchwil, mae yna feirniadaeth tuag at syniadaeth Hattie. I gefnogi hyn, dywed Killian (2015), mae Dysgu Gweledol yn dangos y maint o effaith mae ffactorau amrywiol yn cael ar ganlyniadau academaidd myfyrwyr. Nodwyd, mae rhai beirniaid yn eithriad i hyn, gan ddadlau bod ysgolion yn ymwneud â llawer mwy na chyflawniad academaidd yn unig. Golyga hyn, creda rhai bod syniadaeth Hattie ddim yn ystyried digon galluoedd amgylchedd ysgol, i ddatblygu sgiliau cymdeithasol ac emosiynol plentyn, neu wella lles plentyn, ac ond yn ffocysu ar ei chyflawniad academaidd. Ar y llaw arall, gallai rhai dadlau yn erbyn hyn oherwydd mae dysgu gweledol yn bennaf yn dysgu plentyn i fod yn annibynnol ac yn fwy hyderus. Yn dilyn hyn, gall yr hyder hwn dros amser, er enghraifft, datblygu plentyn i fod yn fwy mentrus, ac annog nhw i eisiau cymdeithasu mwy gyda’i chyfoedion. Pwysleisia, bod strategaethau dysgu gweledol yn darparu nifer o gyfleoedd, i gefnogi datblygiadau plentyn, yn ogystal â, sicrhau bod yr addysgu a dysgu’n effeithiol.
















5. Rheoli ymddygiad - gwobrau Dojo:
Ymhellach, elfen arall o hinsoddau dysgu effeithiol yw rheoli ymddygiad, sy’n allweddol i athrawon gweithredu o fewn amgylcheddau ysgol. Y rheswm am hyn, yw oherwydd mae problemau ymddygiad mewn ystafell ddosbarth yn cynyddu’r lefelau straen i’r athro a’r disgyblion, yn tarfu ar lif gwersi, ac yn gwrthdaro ag amcanion dysgu a phrosesau dysgu (Parsonson, 2012). Yn fanylach, gellir ymddygiad ymddangos mewn ffurfiau positif neu negatif, felly, mae’n angenrheidiol bod athrawon yn deall y gwahanol fathau o ymddygiad, fel y gallent ddelio â’r ymddygiad yn y ffordd gywir. Yn ogystal, rhaid i athrawon cofio bod pob math o ymddygiad yn ffordd o gyfathrebu, sy’n pwysleisio'r angen i athrawon i ddeall y rhesymu tu ôl i’r ymddygiad penodol. I gefnogi hyn, yn ôl Collier (2018), nid yw plant sy’n arddangos ymddygiad heriol fel arfer yn gwneud hynny, ‘dim ond oherwydd eu bod eisiau gwneud hynny’. Dywed hefyd, fel arfer mae rheswm tu ôl i’w hymddygiad, neu efallai mai dyna’u hunig ffordd o ddweud wrthych, bod rhywbeth o’i le.

Yn ôl ymchwil, y gwahanol fathau o ymddygiadau gall ymarferwr dosbarth wynebu, yw ymddygiadol, gwybyddol, dynol, systemig, seicodeinameg, neu, dysgu cymdeithasol. Golyga hyn, bod e’n allweddol i athrawon dewis y strategaeth addas wrth ddelio gydag ymddygiad anaddas, er mwyn sicrhau rheolaeth effeithiol dros y sefyllfa. Yn ogystal i hyn, efallai y bydd rhai myfyrwyr yn dod o gartrefi cefnogol iawn, a rhai yn mynd adref i deuluoedd sy’n weddi’n aml, cweryla, gyda diet gwael, neu gartrefi camweithrediad teulu (Rogers, 2015). Yn waeth na hyn, efallai bydd rai myfyrwyr gyda diagnosis o anhwylderau ymddygiad, ac yn sicr, bydd rhai myfyrwyr ag anghenion dysgu sylweddol (Rogers, 2015). Awgryma hyn, bod yr unigolion sydd gyda phroblemau gwybyddol, neu sy’n profi amgylcheddau negyddol yn aml, efallai o dan anfantais. Y rheswm am hyn, yw oherwydd nid bai na dewis yr unigolyn, yw pam mae’r dylanwadau hyn yn digwydd, sydd yn mynd yn erbyn hawl yr unigolyn i gael eich trin yn deg (Comisiynydd Plant Cymru, 2020). I gyfiawnhau, mae angen i athrawon darganfod ac asesu unrhyw ymddygiadau anaddas o fewn y dosbarth, oherwydd gall plentyn angen cymorth heb ei ganfod. 

Fodd bynnag, yr ymddygiad penodol bydd yn cael ei thrafod ymhellach yw ymddygiadol, sef ymddygiad sy’n cael ei ddysgu yn yr amgylchedd, yn hytrach na phroses gwybyddol. Enghraifft o’r ymddygiad hyn, yw plentyn sy’n tarfu ar y wers, dim ond oherwydd mae ei ffrindiau yn meddwl bod e’n ddoniol. Yn ôl ymchwil, gellir addasu ymddygiad trwy’r proses o gyflyru. Yn fanylach, mae yna dau fath o gyflyru gall ymarferwr dosbarth i reoli ymddygiad, megis cyflyru clasurol, neu gyflyru gweithredol. Ar gyfer yr enghraifft ymarferol bydd yn cael ei thrafod ymhellach ymlaen yn y drafodaeth hon, strategaethau gyflyru gweithredol bydd yn fwy addas, a chafwyd ei ddyfeisio gan y damcaniaethwr, B. F. Skinner. Yn ôl Gallagher (2016), roedd gan Skinner ddiddordeb yn y ffyrdd y mae ymddygiad dynol (ac anifail arall) yn gweithredu yn ei amgylchedd ac yn cael ei arwain gan ei ganlyniadau. Nodwyd hefyd, roedd yn arbennig o awyddus i ddeall dysgu fel ffenomen amgylcheddol, bragmatig. Yn fanylach, syniadaeth Skinner oedd bod ymddygiad da yn cael ei wobrwyo, a bod ymddygiad gwael yn cael ei chosbi. Yn ganlyniad, trwy ailadrodd y technegau hyn yn aml, byddai’r ymddygiad dymunol yn cael ei atgyfnerthu. I gefnogi hyn, datgan Kavan et al (2018), mae atgyfnerthion effeithiol yn fyr, yn digwydd yn syth ar ôl yr ymddygiad a ddymunir, a gellir eu hailadrodd yn hawdd mewn amrywiaeth o amgylcheddau. Golyga, er mwyn i athrawon gweithredu hyn yn effeithiol, rhaid iddynt atgyfnerthu'r strategaethau hyn yn gyson, iddynt fod yn llwyddiannus.

Yn cyfateb, enghraifft ymarferol effeithiol o hinsoddau dysgu yw Gwobrau Dojo. Yn fanylach, mae Gwobrau Dojo yn offeryn ar-lein am ddim, sy’n galluogi athrawon i gadw cofnod o ymddygiadau positif a negatif o fewn y dosbarth. Cafwyd hyn ei wneud, trwy roi pwyntiau i gymeriad y plentyn ar yr ap pan wedi ymddwyn yn dda, ac yn cymryd pwyntiau i ffwrdd wrthynt, pan wedi ymddwyn yn negyddol. Pwrpas y strategaeth felly, yw cael y plant i ailadrodd yr ymddygiad da wnaethant gael pwynt am, a chael gwared â’r ymddygiad annerbyniol. I gefnogi hyn, yn ôl Watson (2019), un o’r pethau gwych am Dojo, yw ei fod yn caniatáu chi i ddyfarnu pwyntiau i fyfyrwyr unigol neu’r dosbarth cyfan, ac yn gwneud sain hapus wrth ddyfarnu pwynt, sy’n cael sylw’r myfyriwr. Yn amlwg, gall rai cytuno bod y strategaeth yma yn effeithiol iawn, oherwydd mae’r mwyafrif o blant yn hoffi derbyn gwobrau, sy’n awgrymu bydd y mwyafrif yn dilyn y cyfarwyddiadau i dderbyn pwyntiau. Mantais arall o Wobrau Dojo, yw mai’n gallu fod yn weledol ar y bwrdd gwyn, i’r plant cael gwella eu dealltwriaeth o’r strategaeth. I gefnogi hyn, dyma lun o sut byddai’n edrych ar y bwrdd gwyn digidol:

(Rhynsburger, 2020).

I gyfiawnhau, mae’n amlwg bod Gwobrau Dojo yn ddefnyddiol iawn, oherwydd mae’n ffurf o reoli ymddygiad, ac yn cefnogi addysgu a dysgu effeithiol, os yw’r plant yn ymddwyn yn dda ac yn ffocysu ar y tasgau. Er hyn, her gall athrawon wynebu wrth geisio rheoli ymddygiad, yw’r ffaith bod nhw’n dysgu nifer o blant gydag anghenion amrywiol, gwahanol ymddygiadau, a chyfnodau canolbwyntio gwahanol, sy’n medru gwneud rheoli ymddygiad yn heriol iawn. Yn ogystal i hyn, bydd dysgu sy’n cynnwys cyfranogiad gweithredol, rhyngweithio, a chydweithio, yn ennyn diddordeb ac yn ysgogi disgyblion, ond gall hefyd arwain at gyffro a sŵn, gan greu amgylchedd a allai beri straen i’r athro (Shelton & Brownhill, 2008). Pwysleisia hyn, bod e’n allweddol i athrawon gweithredu'r strategaeth yma yn ofalus, er mwyn cael y plant i ddefnyddio Gwobrau Dojo am ei bwrpas craidd, ac nid am hwyl yn unig.








6. Dysgu dilys - profiadau dysgu dilys:
Yn olaf, y chweched elfen o hinsoddau dysgu effeithiol bydd yn cael ei thrafod yw dysgu dilys. Yn ôl Pearce (2016), dysgu dilys yw dysgu sydd wedi'i gynllunio i gysylltu'r hyn y mae myfyrwyr yn ei ddysgu yn yr ysgol â materion, problemau a chymwysiadau'r byd go iawn; dylai profiadau dysgu adlewyrchu cymhlethdodau ac amwysedd bywyd go iawn. Pwysleisia, bod dysgu dilys yn ffurf o ddysgu effeithiol, oherwydd mae cynllunio tasgau ymarferol sy’n berthnasol i fywydau’r plant, yn sicrhau eu bod yn ymgysylltu yn y gwaith. Yn gytûn â hyn, dywed Hursen (2016), mae dysgu dilys ynghyd â gweithgareddau dysgu yn yr ystafell ddosbarth, yn trosglwyddo diddordebau, credoau a phrofiadau myfyrwyr i mewn i awyrgylch yr ystafell ddosbarth. Ar ben hynny, yn galluogi dysgwyr i ddarganfod, trafod a llunio gwybodaeth, yn ogystal â chynhyrchu atebion i'r problemau bywyd go iawn (Hursen, 2016). Awgryma, nad yw dysgu dilys yn unig yn darparu gwahanol brofiadau dysgu, ond hefyd, yn darparu amrywiaeth o gyfleoedd i’r plant allu datblygu nifer o sgiliau, megis cymdeithasu, cyfathrebu, datrys problemau, dod i farn, neu, aml-dasg. Ymhellach, er mwyn gwneud dysgu myfyrwyr yn berthnasol i brofiadau bywyd go iawn, rhaid i amgylcheddau dysgu fod yn ddilys (Mims, 2003). 

Yn ogystal i’r hinsoddau dysgu arall sydd wedi cael ei thrafod yn y portffolio hwn, cafwyd yr hinsawdd dysgu yma hefyd ei chefnogi gan y damcaniaethwr Piaget. Y rheswm am hyn, yw oherwydd wnaeth Piaget a seicolegwyr eraill credu, bod rhaid i’r dysgwr fod yn egnïol i gymryd rhan mewn dysgu go iawn (Piaget, 1974). Pwysleisia hyn, bod ymgysylltiad plentyn yn rhan allweddol, i ddysgu effeithiol cael digwydd. Mantais arall o ddysgu dilys, yw mai’n cwrdd ag un o ofynion penodol y cwricwlwm newydd gan Donaldson. Yn fanylach, mae’n cwrdd ag un o’r egwyddorion addysgeg, sef bod angen i athrawon darparu addysgu da, trwy greu cyd-destunau dilys ar gyfer dysgu (Llywodraeth Cymru, 2020). Datgan hyn, bwriad yr egwyddor addysgeg hon, yw sicrhau bod athrawon yn addysgu sgiliau defnyddiol i’r plant, er mwyn iddynt allu bod yn ddinasyddion effeithiol yn y dyfodol. Enghraifft ymarferol i gefnogi hyn, yw bydd plentyn sy'n dysgu am sgiliau mathemateg sylfaenol, yn defnyddio ei wybodaeth, pan fydd wedi'i aseinio i redeg stondin lemonêd. Yn nawr, bydd ef neu hi yn gallu defnyddio’r sgil o dynnu i ddychwelyd newid i gwsmeriaid, a gallu ymarfer y sgil ymhellach (Mazarin, 2015). I gyfiawnhau, mae’r enghraifft hyn yn hynod o effeithiol, oherwydd mae’r unigolyn yn datblygu ei sgiliau mathemategol a’i sgiliau annibynnol o redeg stondin lemonêd ar yr un pryd. Yn ogystal i hyn, yn sicrhau profiad bywyd go iawn iddo, sy’n paratoi ef neu hi gyda’r sgiliau allweddol, ar gyfer wynebu sefyllfa debyg i hyn yn y dyfodol. Ar ben hynny, dangoswyd ymchwil bod plant yn dysgu’n gwell trwy chwarae rôl, ac yn amlwg, chwarae cyffredinol, oherwydd maent yn rhydd i ddysgu o’i chamgymeriadau ei hun, yn ogystal â dysgu ystyr hunan rheolaeth wrth chwarae’n annibynnol. I gefnogi hyn, yn ôl Crosby et al (dd), ‘Children learn best when they are given appropriate responsibility, allowed to make errors, decisions and choices, and respected as autonomous learners’. (Crosby et al, dd). Yn cyfateb, mae’n amlwg bod dysgu dilys yn elfen effeithiol o hinsoddau dysgu, oherwydd mae’n paratoi plant yn effeithiol ar gyfer eu dyfodol. Datgan Lombardi (2007), ‘authentic learning may be more important than ever in a rapidly changing world, where the half-life of information is short and individuals can expect to progress through multiple careers’. Pwysleisia, bod e’n angenrheidiol i athrawon dysgu plant sgiliau newydd yn gyson, er mwyn sicrhau eu bod yn cadw i fyny â datblygiadau'r unfed ganrif, megis swyddi newydd sy’n cadw i ddatblygu.

Ar y llaw arall, mae yna elfen o ddysgu dilys sy’n gallu ymddangos i fod yn eithaf heriol i rai athrawon, o ran bod e’n gallu cymryd llawer o amser. Gefnogwyd hyn gan Shaw (2019), pan datgan ef, ‘authentic assessments typically require detailed, personalized, and specific feedback, meaning that, as beneficial as they can be for students and your course, they will require additional time to design and implement’. Awgryma, bod rhaid i athrawon sicrhau amser ychwanegol ar gyfer cynllunio ac asesu dysgu dilys. Yn ganlyniad, bydd yr athrawon yn medru anelu at gefnogi profiadau dysgu dilys llwyddiannus, yn ogystal â chefnogi anghenion amrywiol y plant.










Casgliadau:
I grynhoi’r portffolio, mae yna amrywiaeth o elfennau pwysig sy’n cefnogi hinsoddau dysgu effeithiol, yn ogystal â chwrdd â dibenion y cwricwlwm newydd. Yn fanylach, rhaid i athrawon bod yn greadigol, cynhwysol, a sicrhau amser i ddeall anghenion gwahanol y plant, a sut i gefnogi nhw’n effeithiol. Ar ben hynny, mae angen i athrawon derbyn hyfforddiant allweddol, iddynt allu darparu dulliau mwy cyfannol holistig i’r plant. Yn ogystal, rhaid i ysgolion sicrhau hyfforddiant cywir i athrawon, er mwyn sicrhau nhw gyda’r sgiliau angenrheidiol, i leihau’r tebygolrwydd o blant yn ymddwyn yn anaddas. Rheswm arall pam mae hyn yn bwysig, yw oherwydd fel dangoswyd ymchwil, mae ymddygiad anaddas yn dueddol o gael effaith negyddol ar ddysgu plentyn. Pwysleisia hyn, bod sicrhau ymddygiad cadarnhaol o fewn yr ystafell dosbarth yn elfen allweddol o hinsoddau dysgu positif. Yn ganlyniad, bydd y cynllunio, addysgu ac asesu ofalus yma, yn arwain at gynnydd effeithiol a pharhaus o fewn y dysgu ac addysgu.

TABLE 2
Summary of effect sizes relating to feedback effects

Number of Numberof  Numberof  Effect

Variable meta-analyses studies effects size

Cues 3 89 129 1.10
Feedback 74 4,157 5,755 0.95
Reinforcement 1 19 19 0.94
Video or audio feedback 1 9 715 0.64

Computer-assisted

instructional feedback 4 161 129 0.52
Goals and feedback 8 640 121 0.46
Student evaluation feedback 3 100 61 042
Corrective feedback 25 1,149 1,040 0.37
Delayed versus immediate 5 178 83 0.34
Reward 3 223 508 031
Immediate versus delayed 8 398 167 0.24
Punishment 1 89 210 0.20
Praise 11 388 4410 0.14
Programmed instruction 1 40 23 -0.04

